**Ministru kabineta rīkojuma projekta „Par valsts meža zemes nodošanu Krimuldas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija atbilstoši noteikumiem Nr. 776 ir izvērtējusi Krimuldas novada pašvaldības iesniegtos dokumentus par valsts meža zemes atsavināšanu.Krimuldas novada pašvaldība ar 2016. gada 2. maija vēstuli Nr. 9-10/506 nosūtīja Zemkopības ministrijai ierosinājumu ar lūgumu nodot Krimuldas novada pašvaldības īpašumā nekustamo īpašumu „Ceļa posms Graši–Dzeguzes” (nekustamā īpašuma kadastra Nr. 8068 002 0042) Krimuldas pagastā, Krimuldas novadā (turpmāk – nekustamais īpašums „Ceļa posms Graši–Dzeguzes”) un nekustamo īpašumu„Ceļa posms Dzirnavas–Pausku šķūnis” (nekustamā īpašuma kadastra Nr. 8068 007 0074) Krimuldas pagastā, Krimuldas novadā (turpmāk – nekustamais īpašums „Ceļa posms Dzirnavas–Pausku šķūnis”), lai tos izmantotu pašvaldības autonomās funkcijas īstenošanai– ceļa būvniecībai (ceļa posmu atjaunošanai un uzturēšanai).Krimuldas novada dome ar 2016. gada 23. decembra lēmumu (sēdes protokols Nr.13, 4.p.) „Par valsts meža zemes nodošanu bez atlīdzības Krimuldas novada pašvaldības īpašumā” lūdz nodot bez atlīdzības Krimuldas novada pašvaldības īpašumā valsts nekustamo īpašumu„Ceļa posms Graši–Dzeguzes” un nekustamo īpašumu„Ceļa posms Dzirnavas–Pausku šķūnis”, lai īstenotu likuma „Par pašvaldībām” 15. panta pirmās daļas 2. punktā noteikto pašvaldības autonomo funkciju– gādāt par savas administratīvās teritorijas labiekārtošanu un sanitāro tīrību, tostarp par ielu, ceļu un laukumu būvniecību, rekonstruēšanu un uzturēšanu, tādējādi nodrošinot pašvaldības iedzīvotāju brīvu pārvietošanos novada administratīvajā teritorijā.Nekustamais īpašums „Ceļa posms Graši–Dzeguzes” ar kopējo platību 1,83 ha 2013. gada 4. septembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Krimuldas pagasta zemesgrāmatas nodalījums Nr. 100000524393).Nekustamais īpašums „Ceļa posms Dzirnavas–Pausku šķūnis” ar kopējo platību 0,51 ha 2013. gada 3. jūlijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Krimuldas pagasta zemesgrāmatu nodalījums Nr. 100000522463).Nekustamais īpašums „Ceļa posms Graši–Dzeguzes” un „Ceļa posms Dzirnavas-Pausku šķūnis” saskaņā ar 2012. gada 18. maija Valsts nekustamā īpašuma pārvaldīšanas līguma 1.1.1. apakšpunktu (līgums noslēgts starp Zemkopības ministriju un akciju sabiedrību „Latvijas valsts meži” (turpmāk – AS „Latvijas valsts meži”)) atrodas AS „Latvijas valsts meži” pārvaldīšanā.Lai varētu izvērtēt atsavināšanas ierosinājumu un pieņemt lēmumu par lietas tālāku virzību, Zemkopības ministrija Krimuldas novada pašvaldības ierosinājumu par valsts meža zemes atsavināšanas iespēju nosūtīja valsts meža īpašuma pārvaldītājai un apsaimniekotājai AS „Latvijas valsts meži”. AS „Latvijas valsts meži” ar 2016. gada 18. augusta vēstuli Nr.4.1-2\_05ly\_101\_16\_354 informēja Zemkopības ministriju, ka neiebilst pret nekustamā īpašuma „Ceļa posms Graši–Dzeguzes” un „Ceļa posms Dzirnavas–Pausku šķūnis” atsavināšanu par labu Krimuldas novada pašvaldībai.Krimuldas novada dome 2016. gada 29. decembra izziņā Nr. 9-6/1608 norādījusi, ka nekustamais īpašums„Ceļa posms Graši–Dzeguzes” un nekustamais īpašums„Ceļa posms Dzirnavas–Pausku šķūnis” saskaņā ar 2016. gada 29. jūlija saistošo noteikumu Nr. 5 „Krimuldas novada teritorijas plānojums no 2016. gada grafiskā daļa un teritorijas izmantošanas un apbūves noteikumi” atrodas transporta infrastruktūras teritorijā (TR) un ir daļa no pašvaldībai piederošā ceļu tīkla, kas nodrošina iedzīvotāju brīvu pārvietošanos un nepārtrauktu transporta kustību Krimuldas novada Krimuldas pagasta teritorijā.Pēc Nekustamā īpašuma valsts kadastra informācijas sistēmas datiem, nekustamo īpašumu „Ceļa posms Graši–Dzeguzes” un „Ceļa posms Dzirnavas–Pausku šķūnis” sastāvā ietilpstošo zemes vienību lietošanas mērķis ir – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) – un visu īpašumu platību atbilstoši zemes vienību platības sadalījumam pa lietošanas veidiem aizņem zemes lietojuma veids „zeme zem ceļiem”.Saskaņā ar noteikumu Nr. 776 5.3. un 5.4. apakšpunktu pašvaldības ierosinājumam atsavināt valsts meža zemi papildus jāpievieno Valsts vides dienesta izdotos tehniskie noteikumi vai Vides pārraudzības valsts biroja atzinuma par paredzētās darbības ietekmes uz vidi novērtējuma ziņojums, ja to paredz normatīvie akti par ietekmes uz vidi novērtējumu, vai Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā.Noteikumu Nr.776 5.3. apakšpunktā norādītā dokumentācija nav nepieciešama, jo Valsts vides dienesta izdotie tehniskie noteikumi vai Vides pārraudzības valsts biroja atzinuma par paredzētās darbības ietekmes uz vidi novērtējuma ziņojums tiek pievienots, ja to paredz normatīvie akti par ietekmes uz vidi novērtējumu. Minētajā gadījumā normatīvie akti šādu regulējumu neparedz, jo atsavināmajās teritorijās plānota nevis jauna ceļa būvniecība, bet gan esoša ceļa posmu atjaunošana un uzturēšana.Atsavināmie nekustamie īpašumi neatrodas īpaši aizsargājamā dabas teritorijā vai mikroliegumā, tādēļ noteikumu 5.4. apakšpunkts nav attiecināms. Īpašumtiesības uz nekustamo īpašumu „Ceļa posms Graši–Dzeguzes” un „Ceļa posms Dzirnavas–Pausku šķūnis” valstij Zemkopības ministrijas personā nostiprinātas, pamatojoties uz Latvijas valsts vēstures arhīva 2011. gada 21. marta izziņu Nr. 5-JP-550 „Par nekustamā īpašuma piederību”. Atbilstoši šai izziņai Rīgas apriņķa Krimuldas pagasta zemes īpašuma „Bīriņu virsmežniecība” īpašnieks bijis Mežu departaments. Pēc pašreizējā administratīvi teritoriālā iedalījuma nekustamais īpašums „Bīriņu virsmežniecība” atrodas Krimuldas novada Krimuldas pagasta teritorijā.Meža likuma 44. panta pirmajā daļā noteikts, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši [Civillikuma](https://likumi.lv/ta/id/225418-civillikums) [416. pantam](https://likumi.lv/ta/id/225418-civillikums#p416) atzīta par bezmantinieku mantu. Tā kā nekustamais īpašums „Ceļa posms Graši–Dzeguzes” un „Ceļa posms Dzirnavas–Pausku šķūnis” atrodas minētajā teritorijā, šie īpašumi ir valsts meža zeme Meža likuma izpratnē.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Krimuldas novada pašvaldības īpašumā valsts meža zemi – nekustamo īpašumu „Ceļa posms Graši–Dzeguzes” un „Ceļa posms Dzirnavas–Pausku šķūnis” – pašvaldības autonomās funkcijas veikšanai, t.i., ceļa būvniecībai (ceļa posmu atjaunošanai un uzturēšanai), vienlaikus nosakot, ka tad, ja minētie nekustamie īpašumi netiks izmantoti norādītās pašvaldības autonomās funkcijas veikšanai, Krimuldas novada pašvaldībai ir pienākums bez atlīdzības nodot tos atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Krimuldas novada pašvaldība segs izdevumus, kas saistīti ar nekustamā īpašuma „Ceļa posms Graši–Dzeguzes” un „Ceļa posms Dzirnavas–Pausku šķūnis” pārreģistrāciju uz Krimuldas novada pašvaldības vārda. |

**Anotācijas II, IV un V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Krimuldas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Staškova 67027345

Anda.Staskova@zm.gov.lv